Държавен вестник, бр. 23, 2006 г., стр. 11

Б Р О Й  23
Д Ъ Р Ж А В Е Н   В Е С Т Н И К
С Т Р .  11
Г л а в а  п е т а
ПРАВА И ЗАДЪЛЖЕНИЯ НА РЕГИСТРИ-
РАНИТЕ ЕКСПЕРТИ
Чл. 17. (1) За участие в изпълнението на пла-
нови или извънредни проверки по чл. 23 ЗРВКУ
регистрираните експерти сключват договори с
комисията.
(2) Не може да бъде страна по договора ре-
гистриран експерт, който е:
1. в договорни правоотношения с проверява-
ното лице;
2. свързано лице по смисъла на Търговския
закон с проверяваното лице.
Чл. 18. При изпълнение на възложените им
с договора контролни дейности регистрирани-
те експерти спазват изискванията на чл. 25,
ал. 2 ЗРВКУ.
Чл. 19. В хода на проверките регистрирани-
те експерти са длъжни да информират комиси-
ята за междинните резултати от тях във форма
и по периоди, посочени в договора.
Чл. 20. За резултатите от всяка проверка
регистрираните експерти представят в коми-
сията окончателен доклад, който представят в
10-дневен срок от приключването є.
Чл. 21. При пропуски и непълноти в доклада
на регистрираните експерти комисията връща
доклада за допълване и доизясняване в 15-дне-
вен срок.
Чл. 22. (1) Регистрираните експерти са длъж-
ни да уведомят комисията за всяка промяна на
обстоятелствата, свързани с условията, при
които са получили удостоверения, в 7-дневен
срок от настъпването є.
(2) В случай че промените водят до несъот-
ветствие с изискванията на наредбата, комиси-
ята отнема издаденото удостоверение.
Г л а в а  ш е с т а
КОНТРОЛ И САНКЦИИ НА РЕГИСТРИ-
РАНИТЕ ЕКСПЕРТИ
Чл. 23. (1) Комисията упражнява постоянен
контрол върху дейността на регистрираните
експерти, като извършва преценка на предста-
вените от тях доклади по чл. 20.
(2) Контролът върху регистрираните екс-
перти се осъществява и чрез проверка на ос-
нователността на постъпили в комисията
жалби или сигнали от заинтересувани лица
срещу действия на регистрираните експерти
при осъществяване на дейността им по чл. 24
ЗРВКУ.
(3) За резултатите от упражнения контрол
определеното със заповед на председателя на
комисията длъжностно лице съставя доклад,
който представя на комисията.
Чл. 24. (1) Комисията може да отнеме удос-
товерението за регистриран експерт, когато:
1. експертът извърши съществени наруше-
ния на договора по чл. 17, ал. 1 или системно
нарушава нормативните изисквания за осъщест-
вяваната от него дейност;
2. след издаване на удостоверението бъде ус-
тановено несъответствие с изискванията на
чл. 24, ал. 4 ЗРВКУ.
(2) Съществени нарушения по смисъла на
ал. 1, т. 1 са налице, когато регистрираният
експерт не е изпълнил възложената му задача
така, че тя да бъде годна за предвиденото в
договора предназначение.
(3) Системно нарушение на нормативните
изисквания по смисъла на ал. 1, т. 1 е налице,
когато комисията установи, че регистрираният
експерт е извършил 3 или повече нарушения на
действащата нормативна уредба, регламенти-
раща упражняваната от него дейност.
Чл. 25. Решението за отнемане на удостове-
рение за регистриран експерт може да се об-
жалва по реда на Закона за Върховния адми-
нистративен съд.
Чл. 26. Лицето, на което е отнето удостове-
рението за регистриран експерт, има право да
кандидатства за издаване на ново удостовере-
ние не по-рано от една година от датата на пос-
тановяване на решението.
Г л а в а  с е д м а
ВОДЕНЕ, СЪХРАНЯВАНЕ И ПОЛУЧАВА-
НЕ НА ИНФОРМАЦИЯ ОТ РЕГИСТЪРА
Раздел I
Водене и съхраняване на регистъра
Чл. 27. (1) За регистъра се създава електрон-
на база данни за лицата и обстоятелствата,
подлежащи на вписване.
(2) Регистърът се води и съхранява от опре-
делени със заповед на председателя на комиси-
ята длъжностни лица, които:
1. извършват вписванията и заличавания-
та в регистъра въз основа на решенията на
комисията;
2. връчват удостоверенията;
3. отразяват настъпилите промени във впи-
саните обстоятелства;
4. дават справки за вписаните в регистъра
обстоятелства;
5. поддържат електронната база данни, ком-
плектуват и съхраняват досиетата на лицата.
(3) Вписванията в регистъра се извършват
не по-късно от приключването на първия рабо-
тен ден след издаване на удостоверението и
заплащане на таксата.
(4) Длъжностните лица по ал. 2 след всяко
вписване поставят дата и подпис.
Чл. 28. (1) За всеки подлежащ на вписване
експерт в електронната база данни се открива
партида с уникален индекс, в която се извърш-
ват предвидените в наредбата вписвания.
(2) Всяка партида се състои от полета, съот-
ветстващи на подлежащите на вписване обсто-
ятелства. Всяко поле има уникален индекс, ед-
накъв за всички партиди.